ନୂଆଦିଲ୍ଲୀ : ପେଟ୍ରୋଲ ଓ ଡିଜେଲ ଦରରେ ନିଆଁ ଲାଗିଯାଇଛି । ଯାହାକୁ ନେଇ ସାରା ଦେଶରେ ତୀବ୍ର ଅସନ୍ତୋଷ ପ୍ରକାଶ ପାଇଛି । ଏହି ପ୍ରସଙ୍ଗରେ ବିରୋଧୀ ବି ସରକାରଙ୍କୁ ଘେରିଛନ୍ତି । ସରକାରଙ୍କ ବିରୋଧରେ ତେଲ ଦର ବୃଦ୍ଧିକୁ ନେଇ ଜନଅସନ୍ତୋଷ ତୀବ୍ର ହେବାରେ ଲାଗିଛି । ନିକଟ ଅତୀତରେ ହୋଇଥିବା ଉପନିର୍ବାଚନରେ ବି ଏହାର ପ୍ରତିଫଳନ ଦେଖିବାକୁ ମିଳିଛି ।
ତେଲ ଦର ବୃଦ୍ଧିର ପ୍ରଭାବ ମଧ୍ୟ ଖାଉଟିଙ୍କ ଉପରେ ପଡ଼ିଛି । ଲୋକଙ୍କ ମଧ୍ୟରେ ଥିବା ଅସନ୍ତୋଷକୁ ଆଖିଆଗରେ ରଖି କେନ୍ଦ୍ର ସରକାର ବଡ଼ ନିଷ୍ପତି ନେଇଛନ୍ତି । ପେଟ୍ରୋଲ ଓ ଡିଜେଲ ଉପରେ କେନ୍ଦ୍ର ସରକାର ଏକ୍ସାଇଜ ଡ୍ୟୁଟି ହ୍ରାସ କରିଛନ୍ତି । ଫଳରେ ପେଟ୍ରୋଲ ଲିଟର ପିଛା ଦର ୫ ଟଙ୍କା ହ୍ରାସ ପାଇବ । ସେହିପରି ଡିଜେଲ ଦର ମଧ୍ୟ ୧୦ ଟଙ୍କା କମିବ । ଆଜି ମଧ୍ୟରାତ୍ରରୁ ଏହି ନୂତନ ଦର ଲାଗୁ ହେବ । କେନ୍ଦ୍ର ସରକାରଙ୍କ ଏଭଳି ନିଷ୍ପତି ଖାଉଟିଙ୍କୁ ଆଶ୍ୱସ୍ତି କରିଛି । ଆଗକୁ ଉତରପ୍ରଦେଶ ନିର୍ବାଚନ ଥିବାରୁ ସରକାର ଏଭଳି ନିଷ୍ପତି ନେଇଛନ୍ତି ବୋଲି ବିରୋଧୀ କହୁଥିବାବେଳେ ମୋଦି ସରକାର ସବୁବେଳେ ଜନତାଙ୍କ ହିତରେ ବୋଲି ଶାସକ ବିଜେପି ପକ୍ଷରୁ କୁହାଯାଇଛି ।
